text
stringlengths 23
555
| dataset
stringclasses 1
value | script
stringclasses 1
value | lang_script
stringclasses 1
value |
|---|---|---|---|
Imih kwa ayumat i nati na’atube , ufunane sabuw matahimaim a’itinin i gewasin , baise wanawananamaim a kakafin naatu a tafasar i ra’at .
| Bible_taxi1500 | Latn | aai_Latn |
“ Yababan boro kwanab , Ofafar Bai’obaiyenayah , naatu Pharisee , wanawan rerekabih ! dinab oro’orot hai yawas gewasih naatu sabuw hai yawas mutufurih himomorob hai rah i kwabobuna’en kwama kwabi’aburen .
| Bible_taxi1500 | Latn | aai_Latn |
Naatu kwao , aki ai a’agir hima’am hai veya’amaim bairi ata ma’am aki boro men dinab oro’orot ata rauw hitamorobomih .
| Bible_taxi1500 | Latn | aai_Latn |
Imih nati turamaim kwa taiyuw kwao’orereb kwa uwatanah i dinab oro’orot hi’asbunubunuw himorob .
| Bible_taxi1500 | Latn | aai_Latn |
Imih abisa uwatanah hibubusuruf hisisinaf i kwaisawar nuhi efot .
| Bible_taxi1500 | Latn | aai_Latn |
“ Kok hai yumat ! naatu kok natunatun ! God ana baimakiy boro kwanahaiw ?
| Bible_taxi1500 | Latn | aai_Latn |
Isan imih a tur ao’owen , dinab oro’orot , bai’obaiyenayah naatu orot not wairafih boro aniyafarih hinan . Baise boro kwanabow kwanarauw hinamorob , afa boro kwana’onafih , naatu boro kwanarouw hinamorob , afa boro Kou’ay bar wanawanan kwanawabirih , naatu bar merar ta ta’amaim kwaninunih kwanaremor .
| Bible_taxi1500 | Latn | aai_Latn |
Sinaf ana an nati isan , sabuw gewasih himorob hai rara susuwa anabit etei boro kwa tafa nayen baimakiy kwanab . Abel orot gewasin momorob ana veya’ika re na Berakiah natun Zechariah , iti Tafaror Bar naatu sibor kakafiyin hai founamaim kwarab momorob i ana veya’amaim tit .
| Bible_taxi1500 | Latn | aai_Latn |
Imih tur anababatun a tur ao’owen , Sabuw himorob hai rara re’er hai bit etei kwa iti boun yawasih kwama’am boro kwanab .
| Bible_taxi1500 | Latn | aai_Latn |
“ O Jerusalem , Jerusalem ! dinab oro’orot etei i’asbunuw himorob , naatu kob abarayah hiyunih hinan etei kabayamaim irauw himorob . Mar etei a kok kwanekwan umau’umaim natunat atabuwih hitan ta’imon hitamatar . Kokorere natunatun ita’imonih ebaba’afuwih na’atube , baise o men kafa’imo baibasit itu .
| Bible_taxi1500 | Latn | aai_Latn |
Isan imih a bar a merar boro hinakwahir naowarar .
| Bible_taxi1500 | Latn | aai_Latn |
A tur ao’owen ayu boro men kwana’itu maiye’emih . Ana maramaim kwanao , ‘ Yait Regah wabinamaim enan boro baigegewasin nab . ’ ”
| Bible_taxi1500 | Latn | aai_Latn |
Jesu Tafaror Bar gagamin ihamiy tit inan auman , ana bai’ufununayah hina hiu , “ Tafaror bar kwi’itin gewasin maiyow . ”
| Bible_taxi1500 | Latn | aai_Latn |
Jesu iyafutih eo , “ Sawar iti kwa’i’itan , a tur ao’owen , kabay etei boro natafofor nare naatu kabay ta boro men ana efanamaim na’inu’in kwana’itinimih . ”
| Bible_taxi1500 | Latn | aai_Latn |
Jesu yen Olive Oyaw tafan mare , ana bai’ufununayah wa’iwa’iramaim hina biyan hitit hibatiy hio , “ Kuo anowar mar i boro biy iti sawar hinamatar ? Naatu o inanan ina’inanen boro abisa ana’itin anaso’ob . Naatu mar yomanin nakakabon boro mi’itube ana so’ob ? ”
| Bible_taxi1500 | Latn | aai_Latn |
Jesu iyafutih eo , “ Matato niwa’an , men sabuw hinan hinifufuwimih .
| Bible_taxi1500 | Latn | aai_Latn |
Sabuw moumurih na’in boro ayu wabu’umaim hinan hinao , ‘ Ayu i Keriso ’ naatu sabuw moumurih na’in boro hinifufuwih .
| Bible_taxi1500 | Latn | aai_Latn |
Baiyow ana tur boro kwananowar , naatu baiyow isan ana tur boro kwananowar , baise men kwanabir . Sawar yumatah ta ta boro hinamatar , baise nati i men mar yomanin .
| Bible_taxi1500 | Latn | aai_Latn |
Tafaram ta boro tafaram ta hairi hiniyow , na’atube bar merar ta boro bar merar ta ana aiwob hairi hiniyow . Baimar kakafin , iriyoy boro tafaram awan nakaratan .
| Bible_taxi1500 | Latn | aai_Latn |
Sawar iti etei hinamatar i kek tufuwamih ebobotukwar na’atube .
| Bible_taxi1500 | Latn | aai_Latn |
“ Sabuw boro hinafatumi hinabuw kwanan hini’a’akir , hina’asbuni kwanamorob , ayu wabu’umaim kwabowabow isan .
| Bible_taxi1500 | Latn | aai_Latn |
Nati ana veya’amaim baitumatumayah boro hai baitumatum hinihamiy , naatu turahinah babah hinao , taiyuwih turahinah hinifa’ifa’ih ,
| Bible_taxi1500 | Latn | aai_Latn |
dinab baifufuwenayah moumurih na’in boro hinatit sabuw moumurih na’in hinifufuwih .
| Bible_taxi1500 | Latn | aai_Latn |
Tafa’asar boro nara’at natasasar sabuw momurih na’in hai yabow boro wan natutum .
| Bible_taxi1500 | Latn | aai_Latn |
Baise yait nabukikin nan yomanin natitit i boro yawas nab .
| Bible_taxi1500 | Latn | aai_Latn |
Tur Gewasin , mar ana aiwob isan , i boro tafaram wanawanan etei hinabinan sabuw etei hinanowar , imaibo mar yomanin boro nan natit .
| Bible_taxi1500 | Latn | aai_Latn |
“ Biya’ohow Ana Sawar Kakafin boro efan kakafiyinamaim nabatabat kwana’itin , dinab orot Daniel eo na’atube . Baiyabayan orot iti tur nabiyab naniyan nab gewas .
| Bible_taxi1500 | Latn | aai_Latn |
Sabuw iyab Judea wanawananamaim tema’ama boro hinabihir hinan oyaw wan hinayen .
| Bible_taxi1500 | Latn | aai_Latn |
Orot yait ana bar faifiy wan ema’am boro men nare ana sawar bar wanawanan nabowamih , veya en .
| Bible_taxi1500 | Latn | aai_Latn |
Orot yait masaw ebowabow boro men namatabir ana biya baibiyon bar nabaimih .
| Bible_taxi1500 | Latn | aai_Latn |
Nati ana veya’amaim baibin iyab siasiar tema’ama naatu baibin iyab kek tibitotoman boro hini’akir yababan hinab .
| Bible_taxi1500 | Latn | aai_Latn |
God isan kwanayoyoban , saise men rarab kokou ana veya’amaim o Sabbath ana veya’amaim namataramih .
| Bible_taxi1500 | Latn | aai_Latn |
Nati ana veya’amaim boro yababan kakafin men marasika anamaim o boro namamatar na’atube namataramih .
| Bible_taxi1500 | Latn | aai_Latn |
God nati veya narurukabum na’at sabuw boro yawas men hinab . Baise ana sabuw rurubiniyih isah enotanot , imih veya boro narukabum .
| Bible_taxi1500 | Latn | aai_Latn |
“ Nati ana veya sabuw afa hinan hina’uwi , ‘ Keriso’oban iti ! ’ o ‘ Iban ni’i ! ’ men kwanitumatum .
| Bible_taxi1500 | Latn | aai_Latn |
Anayabin Keriso na’atube naatu dinab baifufuwenayah boro hinan ina’inan fokarih hinasinaf God ana rourubinen sabuw moumurih na’in boro hinabow .
| Bible_taxi1500 | Latn | aai_Latn |
Imih abimatuwibo sawar hinamatar .
| Bible_taxi1500 | Latn | aai_Latn |
“ Sabuw a tur hinaowen hinao , ‘ Iban nati arar yan ema’am , ’ men imaim kwanan kwananuwih . O hinao , ‘ Nati nanawan bar wanawanan wa’ir ema’am , ’ men kwanitumatum .
| Bible_taxi1500 | Latn | aai_Latn |
Veya yeninane namanamar ebowabow veya ra’iyinane uman emamarakaw , Orot Natun nanan ana marakaw boro nati na’atube .
| Bible_taxi1500 | Latn | aai_Latn |
Menamaim orot babin biyan murubin inu’in mamu ikou boro etei imaim hinaru’ay .
| Bible_taxi1500 | Latn | aai_Latn |
“ Yababan iti hinamamatar ufunamaim ‘ Veya boro matan nagugum , sumar boro men nakaw , daman boro hinihururuw hinare . mar wanawanan sawar ti’inu’in etei boro hai efan hinasairen . ’
| Bible_taxi1500 | Latn | aai_Latn |
“ Imaibo Orot Natun maramaim boro natit , tafaram wanawanan sabuw etei orot Natun ana fair ana marakaw bonamanamarin auman natit sakuk wanawanan nanan hina’itin hinama hinarerey .
| Bible_taxi1500 | Latn | aai_Latn |
Ana tounamatar boro taur douduf auman hinatit tafaram tutufin wanawanan umasusun kwafe’en etei God ana sabuw rurubinih hinabow hinita’ay .
| Bible_taxi1500 | Latn | aai_Latn |
“ Ai fofou raurihimaim ebi’obaiyih kwanaso’ob , ai raurih boubuh tititit kwa kwaso’ob , ai hai buwayan ana veya i natit .
| Bible_taxi1500 | Latn | aai_Latn |
Bai’obaiyen i ta’imon , sawar iti na’atube hinamamatar kwa boro kwanaso’ob , veya i nakabom etawan awanamaim ebatabat .
| Bible_taxi1500 | Latn | aai_Latn |
Anababatun a tur ao’owen , sabuw iti boun yawas kwama’am boro iti sawar namatar kwana’itinibo kwanamorob .
| Bible_taxi1500 | Latn | aai_Latn |
Mar tafaram i boro nasawar , baise ayu au tur boro men nasawar .
| Bible_taxi1500 | Latn | aai_Latn |
“ Orot men yait ta Jesu ana na isan veya o sumar so’obamih . tounamatar maramaim men hiso’ob na’atube i Natun auman men so’ob , baise Tamah akisinamo so’ob .
| Bible_taxi1500 | Latn | aai_Latn |
Noah ana veya’amaim abisa mamatar na’atube Orot Natun nanan boro na’atube namatar .
| Bible_taxi1500 | Latn | aai_Latn |
Nati ana veya tuw yena’e ana veya orot babin hiyuw hibow , hiaa hitom , hitabin hibiyasisir ufut Noah ark wanawanan run ;
| Bible_taxi1500 | Latn | aai_Latn |
naatu so’oba’e hima’am kwanekwan tuw yen etei e’aruwih hin himorob . Imih orot Natun nanan ana itinin i boro nati na’atube .
| Bible_taxi1500 | Latn | aai_Latn |
Orot rou’ab boro hai masaw hinama hinabob , Orot ta boro tounamatar hinabora’ah ta boro hinihamiy nama .
| Bible_taxi1500 | Latn | aai_Latn |
Baibin rou’ab boro hinama maiwok hinakakair , babin ta boro hinabora’ah , babin ta boro hinihamiy nama .
| Bible_taxi1500 | Latn | aai_Latn |
“ Isan imih mata to niwa’an , anayabin men kwaso’ob mar biy boro a Regah nan .
| Bible_taxi1500 | Latn | aai_Latn |
Baise tur iti ao i naniyan kwanab . Orot bar matuwan bainowan hai veya nasoso’ob , boro matan nanuw nama’am nanunih hinabihir , ana bar boro men hinakwib hinabainuwimih .
| Bible_taxi1500 | Latn | aai_Latn |
Imih mar etei mata to niwa’an kwanabobuna kwanama , anayabin Orot Natun boro men o veya kunotanotamaim natitamih .
| Bible_taxi1500 | Latn | aai_Latn |
“ Akir wairafin bosunusunubayan naatu not wairafin ana orot ukwarin boro nayara’ah akir wairafih afa nakaifih hai bay ana veya’amaim nitih .
| Bible_taxi1500 | Latn | aai_Latn |
Naatu ana orot ukwarin namatabir nanan bowabow gewasin nabowabow na’itin boro niyasisir .
| Bible_taxi1500 | Latn | aai_Latn |
A tur ao’owen nati akir wairafin boro nayara’ah sawar etei nakaifen .
| Bible_taxi1500 | Latn | aai_Latn |
Baise akir wairafin nitafasar nao , ‘ Au orot ukwarin men saise matabir enanamih . ’
| Bible_taxi1500 | Latn | aai_Latn |
Naatu natatabir akir wairafih afa narauw ni’a’afiyih bay naa , harew tomayah bairi hinaa hinatom hinabikoko’aw wanawanan
| Bible_taxi1500 | Latn | aai_Latn |
veya naatu sumar so’oba’e nama’am kwanekwan ana orot ukwarin namatabir nan natit .
| Bible_taxi1500 | Latn | aai_Latn |
Naatu orot ukwarin nati ana akir wairafin boro nab narab ufun narauwatait , sabuw afa wanawanah rerekabih bairi baimakiy kakafin hinab hinama hinarerey wah takitak niwa’an .
| Bible_taxi1500 | Latn | aai_Latn |
“ Nati ana veya’amaim mar ana aiwob itinin i boro baibitar nah ten biyah numin tabin boubun itinamih hai ramef hibow hinan na’atube .
| Bible_taxi1500 | Latn | aai_Latn |
Baibitar five i not wairafih , naatu baibitar five i men not wairafih .
| Bible_taxi1500 | Latn | aai_Latn |
Baibitar men not wairafih hai ramef hibow , baise karisin men ta hirirabar hibaimih .
| Bible_taxi1500 | Latn | aai_Latn |
Baibitar five not wairafih hai ramef hibow naatu kibubumaim karisin hirirbaren hibow auman hin .
| Bible_taxi1500 | Latn | aai_Latn |
Tabin boubun ana orot men saise na , baibitar isan hima hikakaif matah fot hi’inurir hi’in . ”
| Bible_taxi1500 | Latn | aai_Latn |
“ Fainaiwan sabuw fanah sibisib hinowar , ‘ Tabin boubun ana orot enan kwana kwa’itin . ’ ”
| Bible_taxi1500 | Latn | aai_Latn |
“ Imaibo baibitar ten hi’inu’in himisir , hai ramef matah hibobaituturen naatu hito’aben .
| Bible_taxi1500 | Latn | aai_Latn |
Baibitar men not wairafih turahinah not wairafih isah hio , ‘ A karisin turin kwaibaisi , aki ai ramef temomorob . ’ ”
| Bible_taxi1500 | Latn | aai_Latn |
“ Baise baibitar five not wairafih hiyafutih hio , ‘ Men karam boro kwa turin anit naatu aki turin anab . Gewasin boro kwanan sabuw biyahimaim kwabo isa kwanatobon . ’ ”
| Bible_taxi1500 | Latn | aai_Latn |
“ Basit baibitar karisin tobonamih hinan ufut , tabin boubun ana orot natit , baibitar five hibobuna hima’am bairi hin tabin ana yasisir wanawanan hirun etawan hitufabon . ”
| Bible_taxi1500 | Latn | aai_Latn |
“ Men manin baibitar five hina hitit hi’afririy ‘ Regah , Regah , etawan kubotawiy arun ! ’ ”
| Bible_taxi1500 | Latn | aai_Latn |
“ Baise orot efatait eo , ‘ Anababatun a tur ao’owen , ayu men aso’ob kwa iyab . ’ ”
| Bible_taxi1500 | Latn | aai_Latn |
“ Isan imih mata to niwa’an kwanama , anayabin veya o sumar men kwa so’ob , mar biy boro iti sawar hinamatar . ”
| Bible_taxi1500 | Latn | aai_Latn |
“ Maramaim mar ana aiwob itinin ta i iti na’atube . Orot ef yok bainanawan isan bobobunabuna ana veya ; ana akir wairafih e’afih hina ana sawar kaifen isan faramih .
| Bible_taxi1500 | Latn | aai_Latn |
Hai so’ob ana fofoninamaim orot ta ana kabay 5,000 itin , orot ta 2,000 , orot ta 1,000 . Imaibo i ana nanawan busuruf in .
| Bible_taxi1500 | Latn | aai_Latn |
Akir wairafin 5,000 baib in banikamaim yari’iy in bowabow , 5,000 tafan hiya’abar bai .
| Bible_taxi1500 | Latn | aai_Latn |
Akir wairafin bairou’abin i na’atube sinaf . Kabay 2,000 bai in imaim ma bikukumiyaw 2,000 tafan hiya’abar bai .
| Bible_taxi1500 | Latn | aai_Latn |
Baise akir wairafin ta ana kabay 1,000 baib i mutufor in hub bai regah ana kabay hub iwan taunafut in .
| Bible_taxi1500 | Latn | aai_Latn |
“ Hima manin maiyow , imaibo akir wairafih hai orot ukwarin matabir na tit , naatu hai bowabow nuteteyan itah .
| Bible_taxi1500 | Latn | aai_Latn |
Naatu akir wairafin kabay 5,000 baib na run ana regah nanamaim eo , ‘ Regah o 5,000 itu , baise ayu abowabow tafanamaim 5,000 abaib i iti kubai . ’ ”
| Bible_taxi1500 | Latn | aai_Latn |
“ Regah iya’afut eo , ‘ A merar ayiy , o i bowayan orot gewas naatu bosunusunubayan , bowabow gidigidih ibosunusunub kukakaifen gewas , imih boro anayara’ahi inayen sawar gagamih inakaifen . Kuna kurun au yasisir turin kubai ! ’
| Bible_taxi1500 | Latn | aai_Latn |
“ Naatu akir wairafin bairou’abin kabay 2,000 baib na run eo , ‘ Regah o a kabay 2,000 ibitu i iti , naatu abowabow tafanamaim 2,000 abaib i iti kubai . ’
| Bible_taxi1500 | Latn | aai_Latn |
“ Regah eo , ‘ A merar ayiyi , o i bowayan orot gewas naatu bosunusunubayan , sawar matan ta ibosunusunub kukakaifen gewas . Imih boro anayara’ahi inayen sawar moumurihika inakaifen . Kuna kurun au yasisir turin kubai . ’
| Bible_taxi1500 | Latn | aai_Latn |
“ Imaibo akir wairafin baitonin kabay 1,000 baib na run eo , ‘ Regah ayu aso’ob , o i a tur fokarin , turanah hai masaw o aribe kufafaur naatu turanah nowah o kutatanumabe kutaratar .
| Bible_taxi1500 | Latn | aai_Latn |
Imih ayu o isa abir . A kabay abai an hub agais aibun inu’in , iti abai ana abit maiye kwitin . ’
| Bible_taxi1500 | Latn | aai_Latn |
“ Ana Regah iya’afut eo , ‘ O i orot kakaf nokonokow anababatun ! O iso’ob , ayu i tebob nonowatih afafour naatu tetatanum nonowatih ataratar .
| Bible_taxi1500 | Latn | aai_Latn |
Gewasin au kabay banikamaim itayi ta’in tabowabow , ayu atanan , saise tafan hitaya’abar auman hitutu atab . ’
| Bible_taxi1500 | Latn | aai_Latn |
“ Naatu orot ukwarin eo , ‘ Kabay iti orot umanamaim kwabosair kwabai kwan akir wairafin kabay 10,000 baib i kwaitin .
| Bible_taxi1500 | Latn | aai_Latn |
Anayabin orot yait uman ebi’e’etaw boro sawar tafan hinaya’abar moumurihika nabow isan nakaram . Baise orot yait uman nutanub ema’am biyanamaim sawar etei’imak boro hinabosairen .
| Bible_taxi1500 | Latn | aai_Latn |
Imih iti akir wairafin nukunukuwin kwabai kwan kwarauw ufun gugumin wanawanan ere , nati imaim nama narerey wan nayob nitafofofor . ’
| Bible_taxi1500 | Latn | aai_Latn |
“ Orot Natun ni’aiwob nanan ana maramaim ana tounamatar kakafiyih boro bairi hinan ana urama’am bonamanamarin tafan namare .
| Bible_taxi1500 | Latn | aai_Latn |
Naatu tafaram wanawanan sabuw tutufin etei boro hinaru’ay Jesu nanamaim hinabat . Imaibo i boro sabuw nakusib rou’ab hinamatar , nabatanenayan sheep naatu goat bairi ekukusibih na’atube .
| Bible_taxi1500 | Latn | aai_Latn |
Sheep i boro uman ana asukwafune hinabat naatu goat boro uman ana beyawane hinabat . ”
| Bible_taxi1500 | Latn | aai_Latn |
“ Imaibo aiwob orot boro sabuw uman ana asukwafune isah nao , ‘ Kwa i Tamai ebigegewasini , kwana mar ana aiwob nowamih kwabai . Anayabin tafaram matara’e ana veya God kwa isa yabuna .
| Bible_taxi1500 | Latn | aai_Latn |
Ayu bayumih amomorob bay kwaitu , sikau mamamah harew kwaitu atom , abinanawan au merar kwayi a baremaim ama ra’at ama .
| Bible_taxi1500 | Latn | aai_Latn |
Segar ama’am faifuw kwaitu aus , asawow ainu’in , kwakaifu naatu dibur bar ama’am kwana kwainanawanu . ’ ”
| Bible_taxi1500 | Latn | aai_Latn |
“ Sabuw gewasih boro hiniya’afut hinao , ‘ Regah mar biyika bayumih imomorob ai’it bay ait , o sika mamamah harew ait itom ?
| Bible_taxi1500 | Latn | aai_Latn |